
RAPORT DE SPECIALITATE
privind prelungirea prin act adiţional a contractului de închiriere nr.693/16.12.2013 pentru imobilul,  situat în Municipiul Timişoara, str. Odobescu nr. 56 A, înscris în  CF nr.438416 Timișoara în care se desfăşoară activitatea Grădiniţei cu Program Prelungit nr.14


    	Având în vedere Referatul de aprobare cu nr. SC2022-14990/17.06.2022 al Primarului Municipiului Timişoara şi Proiectul de hotărâre privind prelungirea prin act adiţional a contractului de închiriere nr.693/16.12.2013 pentru imobilul,  situat în Municipiul Timişoara, str.Odobescu nr.56 A, înscris în  CF nr.438416 Timișoara în care se desfăşoară activitatea Grădiniţei cu Program Prelungit nr.14
  	 Facem următoarele precizări:
   	 În conformitate  cu  prevederile art. 20, alin.1 din Legea Educaţiei Naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
   	 Conform  art.129 alin. (2) lit. d) alin 7 lit a) din Ordonanţa de Urgenţă a Guvernului nr. 57/2019 privind codul administrativ, consiliul local  în exercitarea  atribuţilor ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia.
   	Grădiniţa cu Program Prelungit nr.14 este unitate de învăţământ de stat cu personalitate juridică și a funcționat  în imobilul  din  Timițoara, Bv. 16 Decembrie 1989 nr.28, care nu mai asigura  condiții de siguranță în exploatare, fapt pentru care a fost  închiriată clădirea din  Timișoara, str. Odobescu nr. 56A  aflată  în proprietatea Societăţii Cooperativa „Igiena”Timişoara.
     	Clădirea în regim P+1E, din str.Odobescu nr. 56A,  cu  suprafaţa  totală de 1035 mp este   proprietatea Societăţii Cooperativa „Igiena” Timişoara și are destinația de grădiniță de la data construirii, iar terenul se află în proprietatea Statului Român.
   	Contractul de  închiriere  nr.693/16.12.2013 încheiat  în baza HCL nr.635/16.12.2013, cu  o chirie negociată în cuantum de  3100 euro/lună  a fost prelungit  în aceleași condiții cu aceiași chirie prin actele adiţionale nr.209/2014, nr.197/2015, nr.294/2016, nr. 484/2017, nr.507/2018, nr.573/2019 și 305/25.05.2020, aprobate prin hotărârii ale consiliului local.
   	Având în vedere că valabilitatea contractului  de închiriere prelungit prin actul  adițional nr. 305/25.05.2020 încheiat în baza HCL  nr.326/25.06.2020  expiră la data de 30.06.2022, conducerea   Grădiniţei cu Program Prelungit nr.14, prin adresa nr. 486/18.05.2022, înregistrată  la instituția noastră  cu SC2022-12197/18.05.2022, a solicitat sprijinul pentru prelungirea contractului de închiriere și a  înaintat adresa cu nr. 483/18.05.2022 a Societății Cooperativa „Igiena” Timişoara, însoțită de  actul  adițional, prin  care şi-a exprimat  acordul de prelungire a contractului de inchiriere pentru desfăşurarea activităţii Gădiniţei cu Program Prelungit nr. 14, pe o perioadă  de doi ani cu aceiași chirie în cuantum de 3100 euro/lună. De asemenea  comisia a pus ]n discu’ie 
    	Conform extrasului  din  Procesului  verbal  din sedința din data de 21.06.2022,Comisia de Negociere cu Terții a Consiliului Local  a luat la cunoștiință  despre  solicitarea Gădiniţei cu Program Prelungit nr. 14  și  de  oferta Societății Cooperativa „Igiena” Timişoara și a fost de acord cu   prelungirea  contractului de închiriere prin act adițional pe o perioadă de 2 ani  cu aceiași chirie  în cuantum de 3100 euro/lună.   De asemenea comisia a luat în discuție  demararea procedurilor de  cumpărare  de către compartimentul  de specialitate ținînd  cont  că există prevedere bugetară  pentru achiziția imobilului.
     	Având în vedere că în prezent municipalitatea nu dispune de un alt spaţiu  în  proximitatea Grădiniţei cu Program Prelungit nr.14, se impune  promovarea unui proiect de hotărâre  privind prelungirea contractului de închiriere, prin act adițional, pe o perioadă de 2 (doi) ani cu aceiași chirie de 3100 euro/lună, echivalent în lei la cursul  B.N.R. de la data plății și în aceleași condiții, începând din  data de 01.07.2022. 
  	 Contractul  de închiriere se  va prelungi  prin act adițional  ce se va  încheia între proprietarul imobilului  şi Grădiniţa  cu Program  Prelungit nr. 14 în calitate de chiriaş şi va fi avizat de  Municipiul Timişoara prin Primar în calitate de ordonator principal de credite.  
     	Sumele pentru plata chiriei  se vor asigura  din cap 65.02. “Învăţământ ” titlul II  "Bunuri şi servicii"  art.20.30.04  "Chirii" şi se vor achita  în lei  la cursul de referinţă al BNR de la data plăţii, de către Grădiniţa  cu Program Prelungit nr. 14   în calitate de chiriaş   și ordonator terțiar de credite.    
   	 Având în vedere  cele  expuse mai sus  apreciem că:
-proiectul de hotărâre privind prelungirea prin act adiţional a contractului de închiriere nr.693/16.12.2013 pentru imobilul,  situat în Municipiul Timişoara, str. Odobescu nr. 56 A, înscris în  CF nr.438416 Timișoara în care se desfăşoară activitatea Grădiniţei cu Program Prelungit nr.14, îndeplineşte condiţiile pentru a fi supus dezbaterii Consiliului Local al Municipiului Timişoara.



   
               
                                                   
                 DIRECTOR                                                                     CONSILIER,

